# Aplicabil începând cu data de 27.04.2023

# C O N T R A C T S T A N D A R D

# DE VÂNZARE-CUMPĂRARE A ENERGIEI ELECTRICE PE PCCB-NC

nr.\_\_\_\_ din ziua\_\_\_ luna \_\_\_\_\_ anul\_\_\_\_\_

# Între părţile contractante

**...........................................................**, cu sediul în ........................., cod poştal ............, tel. .............., fax ............., cu atributul fiscal RO, înmatriculat în registrului comerţului la nr................. , cont de virament nr......................, deschis la ........................ titular al licenţei ANRE nr. ................, cod EIC ............reprezentată legal prin .........(Prenume, NUME, Funcția)........................................................./ persoană fizică ............................................................, participant la PCCB-NC în nume propriu  / agregator  , având calitatea de **Vânzător**, pe de o parte,

**............................................................**, cu sediul în ........................., cod poştal ............, tel. .............., fax ............, cu atributul fiscal RO, înmatriculat în registrului comerţului la nr................. , cont de virament nr......................, deschis la ........................ titular al licenţei ANRE nr. ................, cod EIC................ reprezentată legal prin.........(Prenume, NUME, Funcția)................................................./ persoană fizică........................................................................, participant la PCCB-NC în nume propriu  / agregator  , având calitatea de **Cumpărător** pe de altă parte,

denumiţi colectiv în cele ce urmează “Părţile” şi individual “Partea”, s-a încheiat prezentul contract în conformitate cu rezultatul licitaţiei ..................................................... (în cazul contractelor încheiate pentru instrumente de zi sau săptămână se va completa generic “FW\*-Z” sau “FW\*-S”) din data...................................

## Terminologie

# Art.1. Termenii utilizaţi în prezentul contract sunt definiţi în Anexa 1.

# Obiectul contractului

**Art.2.** (1) Obiectul Contractului îl constituie vânzarea-cumpărarea cantității de energie electrică menționată în Anexa 2, punctul 4, tranzacţionată prin intermediul Pieței centralizate a contractelor bilaterale de energie electrică modalitatea de tranzacționare conform căreia contractele sunt atribuite prin negociere continuă (PCCB-NC) la preţul de contract prevăzut în Anexa 2, punctul 5, cu respectarea întocmai a prevederilor Regulamentului privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A., aprobat prin Ordin nr. 12 din 16 martie 2023.

# (2) Preţul de Contract include preţul energiei electrice şi componenta tarifului de transport pentru introducerea energiei electrice în reţea (TG) și este ferm și fix pentru ambele părţi pe întreaga durată a Contractului.

# Condiţii de desfăşurare a vânzării-cumpărării

**Art. 3.** Cantitatea de energie electrică contractată prevăzută în Anexa 2, punctul 4, este fermă și fixă, Vânzătorul asumându-şi obligaţia de a asigura livrarea acesteia în reţeaua electrică de transport şi/sau distribuție şi a o vinde Cumpărătorului, iar Cumpărătorul asumându-şi obligaţia de a o accepta şi cumpăra la preţul de contract din Anexa 2, punctul 5.

**Art. 4**. Energia electrică vândută/cumpărată conform prezentului Contract trebuie să fie confirmată de Părți în conformitate cu prevederile Ordinului ANRE nr. 61/2020 pentru aprobarea Regulamentului de programare a unităților de producție dispecerizabile, a consumatorilor dispecerizabili și a instalațiilor de stocare dispecerizabile, a Regulamentului de funcționare și de decontare a pieței de echilibrare și a Regulamentului de calcul și de decontare a dezechilibrelor părților responsabile cu echilibrarea, cu modificările şi completările ulterioare, Ordinului ANRE nr. 213/2020 pentru aprobarea Regulamentului de funcționare și de decontare a pieței de echilibrare și a Regulamentului de calcul și de decontare a dezechilibrelor părților responsabile cu echilibrarea – preț unic de dezechilibru şi pentru modificarea unor ordine ale președintelui Autorității Naționale de Reglementare în domeniul Energiei, cu modificările şi completările ulterioare.

**Art. 5**. Nici una din prevederile acestui contract referitoare la obligaţiile Vânzătorului de a vinde cantităţile contractate la preţul de contract, nu exonerează Vânzătorul de obligaţia de a respecta strict dispoziţiile Operatorului de Transport şi de Sistem, date în conformitate cu prevederile Codului tehnic al reţelei electrice de transport.

**Art. 6.** Nici una din prevederile acestui contract referitoare la obligaţiile Cumpărătorului de a cumpăra cantităţile contractate la preţul de contract, nu exonerează Cumpărătorul de obligaţia de a respecta strict dispoziţiile Operatorului de Transport şi de Sistem, în conformitate cu prevederile Codului tehnic al reţelei electrice de transport.

**Art. 7**. Cantitatea de energie electrică vândută/cumpărată de Părți conform prezentului Contract reprezintă Schimbul Bloc sau face parte din Schimbul Bloc notificat de fiecare dintre Părțile Responsabile cu Echilibrarea, conform Ordinului ANRE nr. 61/2020 pentru aprobarea Regulamentului de programare a unităților de producție dispecerizabile, a consumatorilor dispecerizabili și a instalațiilor de stocare dispecerizabile și a Regulamentului de funcționare și de decontare a pieței de echilibrare cu modificările și completările ulterioare, Ordinului ANRE nr. 213/2020 pentru aprobarea Regulamentului de funcționare și de decontare a pieței de echilibrare și a Regulamentului de calcul și de decontare a dezechilibrelor părților responsabile cu echilibrarea -– preț unic de dezechilibru şi pentru modificarea unor ordine ale președintelui Autorității Naționale de Reglementare în Domeniul Energiei, cu modificările şi completările ulterioare.

**Art. 8.** (1) În vederea producerii efectelor contractului fiecare Parte se obligă ca pe toată perioada de derulare a contractului să îşi respecte obligaţiile ce îi revin ca Parte Responsabilă cu Echilibrarea în relaţia cu Operatorul Pieţei de Echilibrare ăsau cu Partea Responsabilă cu Echilibrarea căreia i-a transferat responsabilitatea echilibrării şi trebuie să notifice, direct sau indirect, Operatorului de Transport şi de Sistem, Schimbul Bloc conform cantităţilor de energie electrică din prezentul Contract. Părţile îşi comunică una alteia denumirea şi codul PRE care are responsabilitatea echilibrării pentru fiecare din Părţi. Datele referitoare la Partea Responsabilă cu Echilibrarea (PRE) corespunzătoare fiecărei părți sunt precizate în Anexa 3, punctul 1.

(2) În cazul în care Părţile din cadrul prezentului contract sunt înregistrate în cadrul aceleiaşi Părţi Responsabile cu Echilibrarea, alocarea costurilor generate de dezechilibrele datorate notificărilor fizice eronate se face conform metodei de alocare interne a respectivei Părţi Responsabile cu Echilibrarea.

(3) În cazul în care Părţile din cadrul prezentului contract sunt înregistrate ca/în Părţi Responsabile cu Echilibrarea diferite, consecinţele financiare pe care o Parte le suportă pentru dezechilibre, ca urmare a transmiterii de către cealaltă Parte a unei notificări fizice eronate, privind schimbul bloc aferent prezentului contract, sunt recuperate de la Partea care a notificat eronat.

(4) În cazul în care Părţile din cadrul prezentului contract sunt înregistrate ca/în Părţi Responsabile cu Echilibrarea diferite şi ambele Părţi transmit notificări fizice eronate, consecinţele financiare aferente sunt suportate proporţional prin raportarea dezechilibrului generat de fiecare Parte la suma dezechilibrelor generate.

**Art. 9.** În cazulîn care obiectul contractului îl constituie vânzarea-cumpărarea de energie electrică pe perioadă de livrare de o zi sau o săptămână, părțile pot decide să agreeze semnarea doar a Anexei 2 a prezentului contract pentru fiecare nouă tranzacție, pentru același tip de perioadă de livrare de o zi sau o săptămână și același profil zilnic de livrare. Anexa 2 astfel semnată este subscrisă în integralitate prevederilor prezentului contract pe toată perioada de valabilitate a acestuia.

**Perioada de valabilitate a contractului**

**Art. 10**. (1) Perioada de valabilitate a prezentului Contract va începe la data semnării lui de ambele Părți (Data de intrare în vigoare prevăzută în Anexa 2, punctul 1.1) şi va înceta la data prevăzută în Anexa 2, punctul 1.2, denumită Data de Expirare.

(2) Începerea livrării este condiţionată de îndeplinirea în termen de către părți a obligațiilor ce le revin cu privire la Garanții astfel cum sunt acestea precizate pentru Cumpărător la art. 16 și pentru Vânzător la art. 17.

(3) La expirarea Perioadei de Valabilitate, Părţile nu vor mai fi ţinute de termenii şi condiţiile prezentului Contract decât în măsura necesară pentru punerea în executare a drepturilor şi obligaţiilor Părţilor, aşa cum au luat naştere din prezentul Contract înainte de sfârşitul Perioadei de Valabilitate.

**Facturare și condiţii de plată**

**Art. 11.**  Contravaloarea energiei electrice ce urmează să fie primită de către Vânzător de la Cumpărător se calculează ca suma produselor între cantitatea de energie electrică şi preţul de contract prevăzute în Anexa 2.

**Art.12.** (1) În cazul tranzacțiilor cu perioada de livrare de o zi, o săptămână, livrarea este condiţionată de plata în avans aferentă întregii cantităţi contractate, termenul limită de plată considerat înscris pe factură fiind ultima zi lucrătoare înainte de începerea livrării, ora 11:00.

(2) În cazul tranzacțiilor cu perioada de livrare de o lună, un trimestru, un semestru şi un an, Vânzătorul va transmite Cumpărătorului o factură, pentru perioada de livrare, calculată conform art. 11 cel tarziu în prima zi lucrătoare a lunii imediat următoare lunii de livrare.

(3) Factura emisă conform art. 12 alin (2) va fi plătită de Cumpărător conform termenului limită de plată înscris pe factură, respectiv inainte de ultima dintre datele urmatoare: (a) a şaptea zi lucrătoare de la data transmiterii facturii sau (b) cea de-a opta zi lucrătoare imediat următoare lunii de livrare.

(4) Pe perioada de derulare a contractului Părțile pot stabili modificări privind emiterea și plata facturilor printr-un acord prealabil scris.

**Art. 13.** În cazul în care o sumă facturată de către Vânzător este contestată integral sau în parte de Cumpărător, acesta va înainta o notă explicativă Vânzătorului cuprinzând obiecţiile sale, în termen de 2 zile lucrătoare de la data primirii facturii prin fax sau poşta electronică, şi va plăti suma rămasă necontestată până la termenul limită de plată, conform art. 12. Obiecţiile Cumpărătorului privind valorile facturate prezentate în nota explicativă se vor concilia între părţi în termen de 5 zile lucrătoare de la data primirii pretenţiilor formulate de către Cumpărător. Pentru sumele contestate, dar stabilite ulterior pe cale amiabilă sau hotărâre judecătorească a fi datorate de Cumpărător, acesta va plăti pe lângă suma datorată, o penalitate calculată conform prevederilor art. 15. În cazul în care în urma contestaţiei s-a stabilit reducerea valorilor facturate, Cumpărătorului i se restituie eventualele sume şi penalităţi aferente calculate potrivit art. 14, deja plătite, corespunzătoare reducerii respective.

**Art. 14.** Factura se consideră achitată de către Cumpărător la data înregistrării plăţii în extrasul bancar al Vânzătorului.

**Art. 15**. Neachitarea facturii de către Cumpărător conform termenelor limită de plată prevăzute la art. 13, atrage după sine plata de penalităţi de întârziere, după cum urmează:

1. penalităţile de întârziere se calculează pentru fiecare zi de întârziere, începând cu ziua imediat următoare termenului de scadenţă şi până la data stingerii sumei datorate, inclusiv;
2. nivelul penalităţilor de întârziere corespunde ca procent dobânzii datorate pentru neplata la termen a obligaţiilor către bugetul de stat, pentru fiecare zi de întârziere.

**Garanţii**

**Art. 16**. (1) Cumpărătorul va prezenta Vânzătorului o scrisoare de garanţie bancară de bună plată, cu textul și formatul prealabil agreat de Vânzător, în favoarea Vânzătorului, emisă de o bancă agreată de Vânzător, înainte de începerea livrărilor de energie electrică.

(2) Valoarea scrisorii de garanţie bancară se calculează după cum urmează:

(i) pentru perioade de livrare de o **lună** calendaristică valoarea garanţiei este egală cu contravaloarea energiei electrice contractate calculată pentru numărul de zile al lunii de livrare, respectiv:

Valoarea scrisorii de garanţie bancară = Cantitatea de energie electrică corespunzătoare zilelor de livrare x preţ contract + valoare TVA, în cazul în care este aplicabilă.

(ii) pentru perioade de livrare de un **trimestru** valoarea garanţiei este egală cu contravaloarea energiei electrice contractate calculată pentru **55** de zile calendaristice, respectiv:

Valoarea scrisorii de garanţie bancară = Cantitatea de energie electrică corespunzatoare celor 55 de zile x preţ contract + valoare TVA, în cazul în care este aplicabilă.

(iii) pentru perioade de livrare de un **semestru** valoarea garanţiei este egală cu contravaloarea energiei electrice contractate calculată pentru **60** de zile calendaristice, respectiv:

Valoarea scrisorii de garanţie bancară = Cantitatea de energie electrică corespunzatoare celor 60 de zile x preţ contract + valoare TVA, în cazul în care este aplicabilă.

(iv) pentru perioade de livrare de un **an** valoarea garanţiei este egală cu contravaloarea energiei electrice contractate calculată pentru **65** de zile calendaristice, respectiv:

Valoarea scrisorii de garanţie bancară = Cantitate de energie electrică corespunzatoare celor 65 de zile x preţ contract + valoare TVA, în cazul în care este aplicabilă.

(3) Valoarea scrisorii de garanție bancară va fi prevăzută în Anexa 2, punctul 7.

(4) Termenul de valabilitate al scrisorii de garanţie bancară este începând de la data depunerii și până în data de 25 ale lunii care urmează ultimei luni de livrare.

(5) Termenul de prezentare al garanției bancară, emisă în conformitate cu prevederile alin. (1), la sediul Vânzătorului este nu mai târziu de 2 zile lucrătoare înainte de începerea livrărilor de energie electrică. Scrisoarea de garanție bancară poate fi transmisă inclusiv prin mesaj SWIFT la banca agreată de Vânzător.

(6) Toate comisioanele şi spezele bancare referitoare la scrisoarea de garanţie bancară, sunt suportate de Cumpărător.

(7) Dacă părțile sunt de acord, se pot agrea și alte forme de garanție decât cele bancare, calculate conform alin (2) și la termenele stabilite conform alin. (4).

(8) Părțile pot decide prin semnarea unui acord scris că garanția bancară de bună plată să nu aibă caracterul obligatoriu prevăzut de aliniatul (1).

**Art. 17.** (1) Vânzătorul va prezenta Cumpărătorului o scrisoare de garanţie bancară de bună execuţie cu textul și formatul prealabil agreat de Cumpărător, în favoarea Cumpărătorului, emisă de o bancă agreată de Cumpărător înainte de începerea livrărilor de energie electrică.

(2) Valoarea scrisorii de garanție bancară de bună execuţie se calculează dupa cum urmează:

(i) pentru perioade de livrare de o (1) **lună** calendaristică valoarea garanţiei este egală cu 60% din contravaloarea energiei electrice contractate, respectiv:

Valoarea scrisorii de garanţie bancară de bună execuţie **= 60% x** Cantitateade energie electrică contractată x preț contract + valoare TVA, în cazul în care este aplicabilă.

(ii) pentru perioade de livrare de un **trimestru** valoarea garanţiei este egală cu 45% din contravaloarea energiei electrice contractate, respectiv:

Valoarea scrisorii de garanţie bancară **= 45% x** Cantitateade energie electrică contractată x preț contract + valoare TVA, în cazul în care este aplicabilă.

(iii) pentru perioade de livrare de un **semestru** valoarea garanţiei este egală cu 45% din contravaloarea energiei electrice contractate, respectiv:

Valoarea scrisorii de garanţie bancară = **45%** x Cantitatea de energie electrică contractată x pret contract + valoare TVA, în cazul în care este aplicabilă.

(iv) pentru perioade de livrare de un **an** valoarea garanţiei este egală cu 10% din contravaloarea energiei electrice contractate, respectiv:

Valoarea scrisorii de garanţie bancară **= 10% x** Cantitateade energie electrică contractată x preț contract + valoare TVA, în cazul în care este aplicabilă.

(3) Valoarea scrisorii de garantie bancara va fi prevăzută în Anexa 2, punctul 8.

(4) Termenul de valabilitate al scrisorii de garanţie bancară este începând de la data depunerii și până în data de 25 a lunii următoare ultimei luni de livrare.

(5) Termenul de prezentare al garanției de bună execuţie, emisă în conformitate cu prevederile alin. (1), la sediul Cumpărătorului este nu mai târziu de 2 zile lucrătoare înainte de începerea livrărilor de energie electrică. Scrisoarea de garanție bancară poate fi transmisă inclusiv prin mesaj SWIFT la banca agreată de Cumpărător.

(6) Toate comisioanele şi spezele bancare referitoare la scrisoarea de garanţie bancară de bună execuţie, sunt suportate de Vânzător.

(7) Dacă părțile sunt de acord, se pot agrea și alte forme de garanție decât cele bancare, calculate conform alin (2) și la termenele stabilite conform alin. (4).

(8) Părțile pot decide prin semnarea unui acord scris că garanția bancară de bună execuție să nu aibă caracterul obligatoriu prevăzut de aliniatul (1).

**Obligaţii şi drepturi**

**Art. 18.** Vânzătorul are următoarele obligaţii:

1. să deţină şi să menţină în vigoare pe durata contractului licenţa acordată de ANRE, după caz alte documente conform legislației;
2. să asigure livrarea către Cumpărător a energiei totale contractate pe întreaga perioadă de valabilitate a prezentului contract conform Anexei 2, în termenii prezentului contract;
3. să elibereze de obligații scrisoarea de garanţie bancară constituită de către Cumpărător, în termen de 3 zile calendaristice din momentul achitării tuturor datoriilor financiare, în cazul în care contractul a încetat;
4. să plătească Cumpărătorului o compensație, prevăzută la art. 26 alin. (2) b);
5. să transmită Cumpărătorului scrisoare de garanţie bancară în termenul și condițiile prevăzute la art. 17 alin. (5);

**Art. 19**. Vânzătorul are următoarele drepturi:

1. să factureze Cumpărătorului energia electrică livrată şi penalităţile conform prevederilor contractuale și să încaseze contravaloarea acestora;
2. să întrerupă livrarea de energie electrică Cumpărătorului cu respectarea procedurii prevăzute în art. 25 şi să execute garanţia bancară ca urmare a neplăţii facturii şi penalităţilor de întârziere calculate în condiţiile art. 15;
3. să încaseze compensaţia şi/sau sumele prevăzute la art. 26, respectiv să execute garanţia bancară ca urmare a neplăţii acestora, în cazul în care partenerul cu care a încheiat tranzacția solicită rezilierea contractului.

**Art. 20.** Cumpărătorul are următoarele obligaţii:

1. să deţină şi să menţină în vigoare pe durata contractului licenţa acordată de ANRE, după caz alte documente conform legislației;
2. să transmită Vânzătorului scrisoarea de garanţie bancară în termenul prevăzut la art. 16, alin. (4) şi în condiţiile specificate la art. 16, alin.(1), (2) și (3);
3. să accepte energia electrică și să achite facturile pentru cantitatea de energie electrică contractată și penalităţile datorate, în conformitate cu prevederile prezentului Contract;
4. să elibereze de obligații scrisoarea de garanţie bancară constituită de către Vânzător, în termen de 3 zile calendaristice din momentul achitării tuturor datoriilor financiare, în cazul în care contractul a încetat;
5. să plătească Vânzătorului o compensație, prevăzută la art. 26 alin. (2) a);

**Art. 21**. Cumpărătorul are următoarele drepturi:

1. să primească cantitatea de energie electrică contractată în conformitate cu prevederile prezentului Contract;
2. să factureze Vânzătorului energia electrică nelivrată şi penalităţile – conform prevederilor contractuale, să solicite executarea garanţiei de bună execuție ca urmare a nelivrării energiei și să încaseze contravaloarea acestora;
3. să încaseze compensaţia şi/sau sumele prevăzute la art. 26, respectiv să execute garanţia bancară ca urmare a neplăţii acestora, în cazul în care partenerul cu care a încheiat tranzacția solicită rezilierea contractului.

**Art. 22** (1) Părţile se obligă una faţă de cealaltă să deţină şi să păstreze pe parcursul derulării contractului toate aprobările necesare fiecăreia pentru exercitarea obligaţiilor cuprinse în prezentul contract, respectând în acelaşi timp toate prevederile legale.

(2) Părţile se obligă una faţă de cealaltă să asigure accesul, conform legii, cu restricţii de confidenţialitate conform prevederilor art. 23, la toate informaţiile, documentaţiile sau datele necesare pentru buna derulare a prezentului Contract.

(3) Părţile garantează una celeilalte că prezentul Contract reprezintă o obligaţie fermă, legală, opozabilă în justiţie în termenii acestuia.

**Confidenţialitatea**

**Art. 23.** (1) Fiecare Parte se obligă să asigure confidenţialitatea tuturor informaţiilor, documentaţiilor, datelor sau cunoştinţelor furnizate de către cealaltă parte în baza prezentului Contract şi să nu le dezvăluie unei terţe părţi, în totalitate sau parţial, fără consimţământul scris al celeilalte Părţi.

(2) Fac excepţie de la prevederile alin.(1):

1. informaţiile solicitate de autorităţile competente, în conformitate cu reglementările în vigoare;
2. informaţiile care au fost făcute publice până la încheierea contractului;
3. informaţiile solicitate de Operatorul de Transport şi de Sistem, în conformitate cu prevederile Codului tehnic al reţelei electrice de transport şi ale Codului comercial al pieţei angro de energie electrică.

(3) Prevederile alin. (1) rămân valabile timp de 5 ani după încetarea valabilităţii prezentului Contract.

**Cesiunea Contractului**

**Art. 24**. (1) Nici una dintre Părţi nu poate cesiona parţial sau total drepturile şi obligaţiile decurgând din acest Contract fără obţinerea în prealabil a acordului scris al celeilalte Părţi, conform legislaţiei în vigoare.

(2) În vederea cesionării, partea care cesionează trebuie să prezinte documentele prin care, după caz:

(i) toate drepturile și obligațiile aferente derulării contractului sunt transferate de plin drept de către cedent către cesionar și să facă dovada încetării activității sale de comercializare a energiei electrice;

(ii) drepturile contractuale privind încasările aferente din cadrul contractului sunt transferate de plin drept de către cedent către banca sa.

**Întreruperea livrărilor de energie**

**Art. 25**. (1) Întreruperea livrării de energie din iniţiativa Vânzătorului, înainte de data încetării contractului, poate fi dispusă cu respectarea următoarelor:

1. au trecut mai mult de 3 (trei) zile lucrătoare de la termenul limită de plată a facturilor emise conform art. 12, iar Cumpărătorul nu a achitat suma restantă;
2. Vânzătorul a transmis Cumpărătorului un preaviz după expirarea termenului limită de plată a facturilor, iar Cumpărătorul nu a achitat suma restantă;
3. au trecut 3 (trei) zile lucrătoare de la data transmiterii preavizului şi suma restantă nu a fost achitată, termen după care Vânzătorul poate decide întreruperea livrării de energie electrică la Cumpărător şi executarea garanţiei bancare, în vederea recuperării tuturor obligaţiilor de plată ale Cumpărătorului, până în momentul întreruperii livrărilor;

(2) Reluarea livrării energiei electrice se poate realiza, dupăachitarea tuturor obligaţiilor de plată către Vânzător (sume facturate şi penalizări pentru întârzierea la plată) şi numai după ce Cumpărătorul reîntregeşte scrisoarea de garanţie bancară conform art. 16, în termen de maximum 3 (trei) zile lucrătoare de la întreruperea livrării. Reluarea livrării se face în termen de cel mult 2 (două) zile lucrătoare de la primirea la Vânzător a solicitării Cumpărătorului de reluare a livrărilor însoţită de documentele care atestă îndeplinirea tuturor obligaţiilor de plată prevăzute în acest articol.

(3) În cazul în care reluarea livrării nu este solicitată în scris de către Cumpărător, conform prevederilor prezentului articol, contractul este considerat că încetează de drept. Aceste prevederi nu sunt aplicabile în cazul în care a intervenit rezilierea de drept a Contractului conform art. 26 alin. (1) lit.a).

**Rezilierea contractului**

**Art. 26**. (1) Rezilierea contractului are loc de drept, fără punerea în întârziere şi fără intervenţia instanţei în următoarele cazuri, cu respectarea condițiilor de la alin (2) și (3):

1. din iniţiativa Vânzătorului în cazul în care Cumpărătorul nu efectuează în termen de 10 zile calendaristice de la data sistării livrării de energie electrică plata integrală a facturilor și a penalităţilor datorate şi nu reîntregește garanţia bancară;
2. din inițiativa uneia din părți în cazul în care cealaltă parte refuză să încheie un act adiţional la acest contract, în condiţiile modificării reglementărilor şi/sau circumstanţelor, aşa cum este definită în art. 29, care au stat la baza încheierii acestuia într-un termen de 30 de zile calendaristice de la data apariției acestor modificări. Încetarea contractului nu are loc în această situaţie decât dacă Vânzătorul şi Cumpărătorul nu ajung la o înţelegere în termenul de 30 de zile calendaristice menţionat mai sus;
3. din iniţiativa uneia din părţi în cazul în care cealaltă parte nu asigură transmiterea notificărilor pe platforma pieţei de echilibrare pentru tranzacţiile aferente acestui contract timp de 3 zile consecutiv sau în cazul în care cealaltă parte a fost suspendată de la Piaţa de Echilibrare;
4. în cazul în care una dintre Părţi nu îşi respectă obligaţiile contractuale asumate conform art. 16, 17, 18 și 20.

(2) În cazul rezilierii unui contract încheiat prin modalităţile de tranzacţionare PCCB-NC, partea din cauza căreia se produce rezilierea plăteşte părţii care nu este în culpă o compensaţie egală cu valoarea diferenţei dintre valoarea energiei nelivrate/nepreluate la preţul de contract şi valoarea energiei nelivrate/nepreluate la preţul produsului echivalent, evaluat pe baza preţurilor produselor tranzacţionate pe PCCB-NC sau, dacă acestea nu au fost tranzacţionate în ultimele 6 luni, a celor tranzacţionate pe PC-OTC şi/sau PCCB-LE-flex, din ultimele 6 luni începând cu data cea mai apropiată de momentul rezilierii, astfel:

1. dacă diferenţa este pozitivă şi cumpărătorul a cauzat rezilierea, compensaţia se plăteşte vânzătorului de către cumpărător;
2. dacă diferenţa este negativă şi vânzătorul a cauzat rezilierea, suma, în modul, se plăteşte cumpărătorului de către vânzător;
3. dacă diferenţa este negativă şi cumpărătorul a cauzat rezilierea, contractul poate fi reziliat fără plata compensaţiei de mai sus;
4. dacă diferenţa este pozitivă şi vânzătorul a cauzat rezilierea, contractul poate fi reziliat fără plata compensaţiei de mai sus.

(3) Se consideră produs echivalent tranzacția pentru un instrument identic sau pentru un grup de instrumente care reconstituie perioada rămasă din instrumentul pentru care s-a notificat rezilierea, tranzacții încheiate la cea mai apropiată dată de momentul rezilierii, inclusiv data rezilierii.

În cazul în care în ziua cea mai apropiată de momentul rezilierii contractului au fost încheiate mai multe tranzacții pentru instrumentul care reconstituie perioada nelivrată se va alege prețul calculat ca medie ponderată a zilei.

În cazul în care nu se poate găsi un singur instrument care să acopere întreaga perioadă de nelivrare, va fi utilizată media ponderată (cu durata fiecărui instrument) a celor mai recente prețuri pentru instrumentele identificate ca fiind cele care reconstituie partea rămasă din instrumentul pentru care s-a notificat rezilierea.

În cazul în care sunt identificate mai multe opțiuni de cascadare în instrumente pentru perioada specificată a acestuia, se vor alege instrumentele cu perioada de livrare imediat inferioară având același profil de livrare, fiind utilizate întâi instrumentele disponibile pe PCCB-NC apoi PC-OTC, respectiv PCCB-LE-flex. În situația în care produsul este reconstituit parțial pe PCCB-NC, se va căuta doar diferența rămasă pe celelalte piețe.

În cazul în care în ultimele 6 luni anterioare rezilierii nu se găseşte niciun produs echivalent format din produse tranzacţionate pe oricare dintre cele trei pieţe, PCCB-NC, PC-OTC şi PCCB-LE-flex, inclusiv în cazul rezilierii imediat anterioare începerii perioadei de livrare sau în timpul acesteia, compensarea se va face prin referirea la preţul mediu de închidere pe PZU, aplicabil livrărilor pe o durată de maximum o săptămână ulterioară datei rezilierii.

## (4) Factura emisă conform punctului 2 va fi transmisă parţii în culpă în termen de 9 (nouă) zile lucrătoare de la reziliere, cu termen de plată de 5 (cinci) zile lucrătoare.

5) Față de compensațiile calculate conform alin. (2) partea care nu este în culpă are dreptul să solicite părții din cauza căreia se produce rezilierea să plătească sume suplimentare celor rezultate din aplicarea prevederilor de la alin. (2), caz în care acestea vor fi incluse în factura de la alin. (4), iar în anexa la factură se va prezenta justificarea privind modul de calcul al acestora.

## Denunţarea contractului

**Art. 27.** În conformitate cu prevederileRegulamentului privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A., aprobat prin Ordinul ANRE nr. 12/16.03.2023, cu modificările și completările ulterioare, contractul nu poate fi denunțat unilateral.

## Încetarea contractului

**Art. 28.** (1) Prezentul Contract încetează să-şi producă efectele în următoarele cazuri:

1. expirarea perioadei de valabilitate stabilită conform prevederilor art. 10 alin.1;
2. prin acord al Părţilor;
3. prin reziliere, de către oricare Parte în conformitate cu prevederile art. 26;
4. retragerea licenței/autorizației de înființare, după caz, Partea care se află în aceasta situaţie are obligaţia, în cel mult 3 zile lucrătoare de la apariţia situaţiei, să notifice celeilalte Părţi data apariţiei situaţiei, care va fi considerată data de la care prezentul Contract încetează să-şi producă efectele; Prevederile art. 26, alin (2) – (5) se vor aplica în mod corespunzător;
5. în situații de Forță Majoră, în condițiile art. 30;
6. în orice alte situații prevăzute de lege.

(2) Părțile se angajează să-și îndeplinească toate obligațiile care au luat naștere pe perioada de derulare a contractului până la încetarea acestuia.

**Modificarea circumstanţelor**

**Art. 29.**

1. În sensul prezentului Contract, „modificarea circumstanţelor” semnifică intrarea în vigoare a unor acte normative, inclusiv reglementări ANRE ce introduc reguli noi și/sau modifică şi/sau abrogă acte normative şi reglementări incidente, existente la Data de intrare în vigoare a prezentului Contract.
2. Modificarea circumstanţelor se va reflecta prin acte adiţionale încheiate între Părţi numai dacă actele normative sau reglementările ANRE respective impun în mod expres încheierea de acte adiționale la Contract pentru reflectarea noilor reglementări.

Astfel, taxele/tarifele nou introduse și/sau modificările aduse celor existente se vor aplica în mod direct începând cu data menționată în noul act normativ sau în noua reglementare ANRE ca dată de aplicare

1. Pentru evitarea oricărui dubiu, variațiile de preț ale energiei electrice din piață nu reprezintă modificare de circumstanțe, în sensul articolului 1271 din Codul Civil.

**Forţa Majoră**

**Art. 30**. (1) Forța Majoră se definește ca fiind acel eveniment extern, imprevizibil, absolut invincibil şi inevitabil, produs ulterior semnării prezentului Contract și care, prin efectele sale împiedică pe oricare dintre Părți să-şi îndeplinească în totalitate sau în parte obligațiile ce le revin în conformitate cu clauzele prezentului Contract.

(2) Pentru evitarea oricărui dubiu, nu reprezintă un eveniment de forță majoră imposibilitatea furnizării de către Vânzător a energiei contractate din motive ce țin de diminuarea resurselor primare (precum apă, vânt, combustibil) dacă această diminuare nu are un caracter general (diminuarea în masă, lipsa disponibilității energiei electrice pentru toți participanții la piață).

(3) De asemenea, nu reprezintă caz de forță majoră imposibilitatea furnizării energiei electrice pentru motive ce țin de avarierea sau funcționarea instalațiilor din cauze ce nu se datorează unui eveniment excepțional precum calamități naturale, război, embargo, sancțiuni UE, epidemie, epizootie cu impact asupra activității Părții care invocă Forța Majoră, care nu au putut fi prevăzute de Părți la încheierea Contractului.

(4) Părţile sunt exonerate de orice răspundere pentru neîndeplinirea parţială sau totală a obligaţiilor ce decurg din acest contract, dacă aceasta este rezultatul acţiunii Forţei Majore. În cazul în care Vânzătorul este descărcat de obligațiile de livrare din cauza Cazului de Forță Majoră, Cumpărătorul va fi descărcat în consecință de obligațiile de primire și plată. În cazul în care Cumpărătorul este descărcat de obligațiile de primire (și implicit plată) din cauza Cazului de Forță Majoră, Vânzătorul va fi descărcat în consecință de obligațiile de livrare.

(5) Părțile se angajează să-și îndeplinească toate obligațiile care au luat naștere pe perioada de derulare a contractului până la apariția evenimentului de forță majoră.

(6) Partea care invocă Forţa Majoră trebuie să notifice acest lucru în scris celeilalte Părţi imediat dar nu mai târziu de 3 zile de la apariţia acesteia cu estimarea duratei după care aceasta îşi încetează efectele. De asemenea partea care invocă Forța Majoră va comunica celeilalte părți documentul/documentele confirmatorii emise de organele competente de la locul producerii evenimentului ce constituie Forţă Majoră, imediat ce acestea sunt obținute.

(7) Neîndeplinirea obligaţiei de comunicare a Forţei Majore în termenul anterior menționat nu înlătură efectul exonerant de răspundere al acesteia, dar antrenează obligaţia Părţii care o invocă de a repara pagubele cauzate celeilalte Părţi, prin faptul necomunicării.

(8) La încetarea Forţei Majore, Partea care a emis notificarea conform alin. (6) emite o nouă notificare prin care anunţă că este capabilă să îşi îndeplinească din nou toate obligaţiile ce îi revin prin prezentul Contract şi reia îndeplinirea tuturor obligaţiilor care fac obiectul notificării respective.

(9) În cazul în care Cazul de Forţă Majoră se prelungeşte pentru mai mult de:

a. treizeci (30) de zile consecutive sau şaizeci (60) de zile adunate pentru contracte anuale;

b. cincisprezece (15) zile consecutive sau treizeci (30) de zile adunate pentru contracte semestriale;

c. șapte (7) zile consecutive sau cincisprezece (15) zile adunate pentru contracte trimestriale;

d. cinci (5) zile adunate pentru contracte lunare;

partea care a primit notificarea de Forţă Majoră poate înceta Contractul fără preaviz și fără plata penalităților prin notificarea celeilalte părți.

**Litigii**

**Art. 31**. Orice divergenţe de natură tehnică, operaţională sau comercială între Părţile prezentului Contract, care nu se pot rezolva pe cale amiabilă în termen de 10 zile calendaristice, se vor înainta spre soluţionare, instanţelor judecătoreşti competente.

**Art. 32.** Părţile convin ca litigiile ce decurg din interpretarea şi/sau derularea prezentului Contract, care nu pot fi soluţionate pe cale amiabilă, să fie supuse instanţelor judecătoreşti competente.

**Notificări**

**Art. 33.** (1)Orice notificare sau solicitare cerută sau autorizată prin prezentul Contract (cu exceptia celor fizice referitoare la schimburile bloc) va fi transmisă în scris şi va fi considerată transmisă numai dacă notificarea, punerea în întârziere sau solicitarea va fi:

* 1. predată personal Părţii respective, sau
  2. va fi transmisă prin scrisoare recomandată cu confirmare de primire cerută de către Partea în cauză, sau
  3. va fi transmisă prin fax şi o copie a scrisorii cu confirmare prin poştă.

(2) Notificările, punerile în întârziere sau solicitările vor fi trimise persoanelor și la adresele menționate în Anexa 3; acestea pot fi schimbate oricând de oricare dintre Părţi prin notificare scrisă către cealaltă Parte, notificarea producând efecte începând cu data primirii.

(3) Orice notificare, punerea în întârziere sau solicitare va fi considerată primită de către destinatar:

* 1. la momentul predării, dacă este înmânată personal Părţii respective;
  2. în termen de 3 zile calendaristice după transmiterea prin scrisoare recomandată cu confirmare de primire (în fiecare caz, cu cererea confirmării de primire din partea Părţii relevante);
  3. la data primirii faxului conform protocolului de confirmare, cu condiția transmiterii originalului personal sau prin poștă.

**Dispoziţii finale**

**Art. 34.** În cazul contractelor încheiate pentru vânzarea/cumpărarea energiei electrice pentru perioada de livrare standard de o zi sau de o săptămână, părțile pot agrea ca pe perioada de valabilitate, prezentului contract să îi fie subscrise câte o Anexă 2 pentru fiecare tranzacție încheiată ulterior datei de intrare în vigoare a prezentului contract.

**Art. 35.** Prezentul Contract şi toate obligaţiile care rezultă pentru Părţi din derularea acestuia, se supun în totalitate şi sub toate aspectele legislaţiei române în vigoare.

**Art. 36.** Anexele 1 – 3, fac parte integrantă din prezentul contract.

**Art. 37.** Părțile pot decide să semneze electronic acest contract prin semnătură electronică calificată furnizată de o entitate certificată și sunt de acord că documentul astfel semnat este valabil și are valoarea juridică recunoscută de Legea nr. 455/2001 privind semnătura electronică și de Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE. Documentul astfel semnat va circula în format electronic și va fi arhivat electronic în conformitate cu prevederile Legii nr. 135/2007 și a normelor de aplicare ale acesteia.

Prezentul contract a fost încheiat în două exemplare, câte unul pentru fiecare Parte.

**Data semnării**:.................................

**SEMNATARI:**

**Din partea Vânzătorului Din partea Cumpărătorului**

**........................... ..............................**

**Anexa 1 la contractul ........**

**DEFINIŢII ŞI TERMENI**

|  |  |
| --- | --- |
| ANRE | Autoritatea Națională de Reglementare în domeniul Energiei; |
| Cantitate de energie | Cantitatea de energie electrică tranzacţionată între părţi; |
|  |  |
| Data intrării în vigoare | Data semnării contractului de către ambele Părţi, la care prezentul contract intră în vigoare şi devine obligatoriu din punct de vedere juridic pentru ambele Părţi; |
| Agregator | Participantul la piaţă implicat în agregare care îndeplineşte funcţia definită la art. 2 pct. 43 din Regulamentul (UE) 2019/943 al Parlamentului European şi al Consiliului din 5 iunie 2019 privind piaţa internă de energie electrică; |
| Interval de decontare (ID) | O perioadă de timp de 15 minute |
| Lună de livrare | O lună calendaristică dintr-un an calendaristic pe durata de valabilitate a prezentului contract; |
| Ofertă Bandă | Oferta de vânzare sau cumpărare de energie electrică cu livrare în bandă la putere constantă între orele 00:00-24:00 CET, în fiecare zi a perioadei de livrare, în conformitate cu profilurile aplicabile, stabilite în urma consultărilor publice; |
| Ofertă Vârf | Oferta de vânzare sau cumpărare de energie electrică cu livrare la putere constantă, la ore de vârf de sarcină în fiecare zi a perioadei de livrare, în conformitate cu profilurile aplicabile, stabilite în urma consultărilor publice; |
| Oferta Gol | Oferta de vânzare sau cumpărare de energie electrică cu livrare la putere constantă, la ore de gol de sarcină, în conformitate cu profilurile aplicabile, stabilite în urma consultărilor publice; |
| Operator de transport și sistem | Orice persoană care deţine, sub orice titlu, o reţea electrică de transport şi este titulară a unei licenţe de transport prin care răspunde de operarea, asigurarea întreţinerii şi, dacă este necesar, dezvoltarea reţelei de transport într-o anumită zonă şi, acolo unde este aplicabilă, de interconectarea acesteia cu alte sisteme electroenergetice, precum şi de asigurarea capacităţii pe termen lung a sistemului de acoperire a cererilor rezonabile pentru transportul energiei electrice. Operatorul de transport și sistem este C.N. TRANSELECTRICA S.A.; |
| Operatorul pieţei de Echilibrare | Operator de piața care asigură înregistrarea Participanților la Piața de Echilibrare precum şi colectarea și verificarea formală a Ofertelor pe Piața de Echilibrare.Operatorul Pieței de Echilibrare este C.N. TRANSELECTRICA S.A.; |
| Parte Responsabilă cu Echilibrarea | Titular de licenţă care a fost înregistrat de Operatorul de Transport şi de Sistem ca Parte Responsabilă cu Echilibrarea, în conformitate cu prevederile „Codului Comercial al Pieţei Angro de Energie Electrică”; |
| Participant la PCCB-NC | Persoană fizică sau juridică, în înţelesul art. 2 pct. 25 din Regulamentul (UE) 2019/943 al Parlamentului European şi al Consiliului din 5 iunie 2019 privind piaţa internă de energie electrică, care se înscrie la oricare din pieţele organizate de energie electrică la termen şi respectă convenţia de participare, precum şi prevederile prevăzute în reglementările naţionale şi/sau comunitare corespunzătoare participării la piaţa de energie electrică; |
| Perioada de valabilitate | Perioada cuprinsă între Data de intrare în vigoare și Data de expirare; |
|  |  |
| Piața de Echilibrare | Piaţa centralizată organizată și administrată de Operatorul de Transport şi de Sistem pentru colectarea ofertelor de livrare a Energiei de Echilibrare transmise de Participanţii la Piaţa de Echilibrare şi utilizarea lor pentru a asigura siguranţa şi stabilitatea în funcţionare a Sistemului Electroenergetic Naţional şi pentru a rezolva Restricţiile de Reţea; |
| Prețul de contract | Preţul stabilit în timpul sesiunii de tranzacționare pentru atribuirea unui contract bilateral, acceptat ferm de către părţile ce au încheiat tranzacţia. Acest preț este fix și include componenta TG a tarifului de transport și nu include TVA; |
| Produs echivalent | Unul sau combinaţia dintre mai multe produse tranzacţionate pe piaţa concurenţială, prin cumpărarea sau, după caz, prin vânzarea căruia/căreia s-ar putea reconstitui cantitatea neprimită/nelivrată în perioada de livrare rămasă în urma rezilierii unui contract, cu acelaşi profil zilnic de livrare; |
| Reţea electrică de transport | Reţeaua electrică de interes naţional şi strategic cu tensiunea de linie nominală mai mare de 110 kV; |
| Termen limită de plată | Termen limită înscris pe factura emisă de către Vânzător funcţie de durata perioadei de livrare a energiei electrice, conform prevederilor prezentului contract; |
| Tarif zonal aferent serviciului de transport pentru introducerea de energie electrică în rețea (TG) | Tarif mediu al producătorului pentru introducerea de energie electrică în reţea, determinat de Compania Naţională de Transport al Energiei Electrice Transelectrica S.A. conform algoritmului aprobat de ANRE; |
| Schimb Bloc | Schimb de energie electrică între două părţi responsabile cu echilibrarea; |
| Zi lucrătoare | Orice zi, alta decât sâmbăta, duminica și/sau sărbători legale conform legii aplicabile |

**Anexa 2 la contractul ........**

*(Recomandare privind numerotarea aplicată în cazul contractelor pentru livrarea energiei electrice pe perioade standard de o zi sau o săptămână: Anexa 2.1, Anexa 2.2., …..)*

**DATELE PRIVIND VÂNZAREA-CUMPĂRAREA DE ENERGIE ELECTRICĂ**

1. **Perioada de valabilitate a prezentului contract**
   1. **Data de intrare în vigoare** a contractului (data semnării) este: ........................................
   2. **Data de Expirare** a contractului/anexei este: ..................................................................
   3. Părțile agreează ca pe perioada de valabilitate, prezentului contract să îi fie subscrisetoate anexele care conțin datele privind vânzarea-cumpărarea de energie electrică pentru:
2. Același profil de livrare zilnică și perioade de livrare de o zi (DA/NU).................................
3. Același profil de livrare zilnică și perioade de livrare de o săptămână (DA/NU)...................

În cazul în care prezentului contract îi vor fi subscrise și alte anexe care conțin Datele privind vânzarea-cumpărarea de energie electrică pentru alte tranzacții pentru același profil de livrare zilnică și pentru aceleași perioade standard de livrare a energiei electrice, fiecare Anexă nou subscrisă va fi identificată cu număr distinct.

1. **Data tranzacției**:..................................................................................................................
2. **Instrumentul tranzactionat**:................................................................................................
   1. Profil de livrare zilnică (*bandă/tip profil vârf/tip profil gol*): .................................................
   2. Perioada de livrare a energiei electrice (*zi, săptămână, lună, trimestru, semestru, an, cu perioada de început și perioada de sfârșit*):.........................................................................
3. **Cantitatea de energie** electrică contractată între părţi este de .............MWh, la o putere medie pe interval de decontare de .............MW.
4. **Preţul de contract** pentru fiecare MWh este ........ lei/MWh. Tariful zonal aferent serviciului de transport pentru introducerea energiei în reţea la data semnării prezentului contract este cel prevăzut în Ordinul preşedintelui ANRE în vigoare la data semnării contractului. Preţul de contract nu include TVA.
5. Valoarea **garanţiei** bancare depuse de **Cumpărător** în favoarea Vânzatorului, prevăzută la art. 16 alin. (2), este de:……………lei.
6. Valoarea **garanţiei** bancare depuse de **Vânzător** în favoarea Cumpărătorului, prevăzută la art. 17 alin. (2), este de:……………lei.

**Data semnării**:.................................

**SEMNATARI:**

**Din partea Vânzătorului Din partea Cumpărătorului**

**........................... ..............................**

**Anexa 3 la contractul ........**

1. **DATELE REFERITOARE LA PARTEA RESPONSABILĂ CU ECHILIBRAREA (PRE)**
2. **Pentru Vânzător:**

* denumirea PRE:
* codul PRE:
* persoane de contact, adresa de email şi nr. de telefon:

1. **Pentru Cumpărător**

* denumirea PRE:
* codul PRE:
* persoane de contact, adresa de email şi nr. de telefon:

1. **DATELE REFERITOARE LA NOTIFICĂRI, PUNERI ÎN ÎNTÂRZIERE SAU SOLICITĂRI**

Notificările, punerile în întârziere sau solicitările vor fi trimise următoarelor persoane

1. **Pentru Vânzător:**

* la adresa:
* în atenţia:
* adresa de email şi nr. de telefon:

1. **Pentru Cumpărător**

* la adresa:
* în atenţia:
* adresa de email şi nr. de telefon:

**Data semnării**:.................................

**SEMNATARI:**

**Din partea Vânzătorului Din partea Cumpărătorului**

**........................... ..............................**